# Presidente do Goberno de España

| Presidente do Goberno de España |
| --- |
|

|  |  |
| --- | --- |
|

|  |
| --- |
|  |

 |

 |
|

|  |  |
| --- | --- |
|

|  |
| --- |
|  |

 |

 |
|

|  |
| --- |
|  Instancia de
cargo electo  |
|  Subclase de
xefe de Goberno de España primeiro ministro xefe de goberno  |
|  Parte de
 Consello de Ministros de España  |
|  Lista do elemento
lista de presidentes do Goberno de España  |

 |
|

| Implicados |
| --- |
|  Titular
 Pedro Sánchez (2 de xuño de 2018 - )  |
|  Nomeado por
monarca de España  |
|  Organización dirixida
 Goberno de España  |

 |
|

| Localización |
| --- |
|  Xurisdición
 España  |
|  País
 España  |
|  Residencia oficial
Palacio da Moncloa  |

 |
|

| Fontes e ligazóns |
| --- |
|  Páxina WEB
lamoncloa.gob.es  |

 |
| Wikidata C:Commons |

O **presidente do Goberno de España** é o xefe do Goberno de dito país europeo. A elección do presidente realízase no Congreso dos Deputados, mediante un proceso chamado *Investidura*, e tras ser elixido polo Congreso, é nomeado polo rei Filipe VI perante o cal toma xuramento.

As funcións do presidente do Goberno están establecidas na Constitución española nos artigos 97 ao 116. A residencia oficial e sede do Goberno é o Palacio da Moncloa en Madrid.

Dende o 1 de xuño de 2018 o presidente de España é Pedro Sánchez Pérez-Castejón.

## Elección

A elección do presidente español non se realiza de forma directa polos electores, senón que se realiza de xeito indirecto polo poder lexislativo. Segundo as eleccións lexislativas que teñen lugar cada catro anos, o líder do partido maioritario, é normalmente proposto polo rei como presidente do Goberno, e logo é elixido polo Congreso dos Deputados. O vicepresidente é elixido polo rei como unha proposta do presidente do Goberno.

### Elexibilidade

O artigo 11 da Lei 50/1997, de 27 de novembro, establece que para ser presidente do Goberno hai que ter nacionalidade española, ser maior de idade, gozar dos dereitos do sufraxio activo e pasivo e non estar inhabilitado para exercer emprego ou cargo público por sentenza xudicial firme. Tampouco hai limitación no número de mandatos á fronte da presidencia do goberno de España.

## Investidura

O Palacio da Moncloa, sede da Presidencia do Goberno de España.
Tras a elección pola maioría do Congreso dos Deputados, o candidato é nomeado presidente do Goberno polo rei nunha cerimonia de investidura que se celebra no Salón de Audiencias do Palacio da Zarzuela. Nesta cerimonia, o presidente xura ou promete o cargo ante a presenza do rei de España e do notario maior do Reino (o ministro de Xustiza).

## Moción de Censura e Cuestión de Confianza

O presidente do Goberno, despois da deliberación do Consello de ministros, pode solicitar ao Congreso un voto de confianza no seu programa ou declaración de política xeral. O Congreso dos Deputados lle dá confianza cando vota a favor u nonha maioría simple dos deputados. O Congreso dos Deputados pode destituír en calquera momento ó presidente do Goberno a través dunha moción construtiva de desconfianza, que require o apoio da maioría do Congreso (polo menos a metade máis un dos membros que compoñen a cámara).

Tras 4 mocións de censura sen éxito o PSOE gañou a primeira o día 1 de xuño do 2018 contra Mariano Rajoy, facendo así a Pedro Sánchez presidente de España.

## Lista de presidentes do Goberno de España

*Artigo principal**:* Lista de presidentes de España.
### Presidentes do Goberno de España (1977 - actualidade)

Nesta lista soamente se recollen os presidentes do Goberno do período democrático posterior á ditadura de Francisco Franco. Para ver a lista completa de Presidentes do Goberno e do Consello de Ministros de España vaia a Lista de presidentes de España.

| Lexislatura | Data Inicial | Data Final | Nome | Partido | Imaxe |
| --- | --- | --- | --- | --- | --- |
| Constituínte | 15 de xuño de 1977 | 11 de marzo de 1979 | Adolfo Suárez González | UCD |  |
| Primeira Lexislatura | 11 de marzo de 1979 | 29 de outubro de 1982 | Adolfo Suárez González e Leopoldo Calvo-Sotelo Bustelo | UCD |  |
| Segunda Lexislatura | 28 de outubro de 1982 | 22 de xuño de 1986 | Felipe González Márquez | PSOE |  |
| Terceira Lexislatura | 22 de xuño de 1986 | 29 de outubro de 1989 | Felipe González Márquez | PSOE |  |
| Cuarta Lexislatura | 29 de outubro de 1989 | 6 de xuño de 1993 | Felipe González Márquez | PSOE |  |
| Quinta Lexislatura | 6 de xuño de 1993 | 3 de marzo de 1996 | Felipe González Márquez | PSOE |  |
| Sexta Lexislatura | 3 de marzo de 1996 | 12 de marzo de 2000 | José María Aznar López | PP |  |
| Sétima Lexislatura | 12 de marzo de 2000 | 14 de marzo de 2004 | José María Aznar López | PP |  |
| Oitava Lexislatura | 14 de marzo de 2004 | 9 de marzo de 2008 | José Luis Rodríguez Zapatero | PSOE |  |
| Novena Lexislatura | 9 de marzo de 2008 | 20 de decembro de 2011 | José Luis Rodríguez Zapatero | PSOE |  |
| Décima Lexislatura | 20 de decembro de 2011 | 21 de decembro de 2015 | Mariano Rajoy Brey | PP |  |
| Undécima Lexislatura | 13 de xaneiro de 2016 | 19 de xullo de 2016 | Goberno en funcións Mariano Rajoy Brey
 | PP |  |
| Duodécima Lexislatura | 30 de outubro de 2016 | 1 de xuño de 2018 | Mariano Rajoy Brey Cesado | PP |  |
| Duodécima Lexislatura | 1 de xuño de 2018 | 27 de febreiro de 2019 | Pedro Sánchez | PSOE |  |
| Décimo terceira Lexislatura | 21 de maio de 2019 | 24 de setembro de 2019 | Goberno en funcións Pedro Sánchez
 | PSOE |  |
| Décimo cuarta Lexislatura | 3 de decembro de 2019 | 17 de agosto de 2023 | Pedro Sánchez | PSOE |  |
| Décimo quinta Lexislatura | 17 de agosto de 2023 | presente | Pedro Sánchez | PSOE |  |

## Notas

## Véxase tamén

### Ligazóns externas

* Presidencia do Goberno de España
* Presidentes de Goberno de España desde 1823
* Congreso dos Deputados

### Outros artigos

* Lista de Presidentes de España